Waarom die VN-veldtog? - Solidariteit WêreldSolidariteit Wêreld
Tuis › Nuuskantoor › Waarom die VN-veldtog?
Waarom die VN-veldtog?
Maandag | 07 September | 2015
Ons het na letterlik jare se voorbereiding uiteindelik in Genève Switserland aangekom om 'n klag teen die Suid-Afrikaanse regering te lê oor sy rassebeleid.
Die rede waarom ons so 'n klag lê, kan soos volg opgesom word:
Net die feit dat iemand so iets doen, is al reeds op sigself betekenisvol. Dit is die eerste keer sedert 1994 dat die Suid-Afrikaanse regering by 'n internasionale platform aangekla word vir rassediskriminasie. 'n Klag soos hierdie vervul die rol van wat van die burgerlike samelewing verwag word.
Net so merkwaardig is die meer as 550 000 Suid-Afrikaners wat die klag steun. Dit is reusagtige steun en die klag het aan hulle 'n geleentheid gegee om hul stem te laat hoor. Dit dui ook op die frustrasie van 'n groot deel van die samelewing.
'n Klag soos hierdie help dus om 'n kultuur van positiewe burgerlike protes te skep.
Die klag open opnuut die debat oor die hele kwessie van regstellende aksie. Ons mag nie toelaat dat rassekwotas net normaal deel van die samelewing word nie.
Die klag skep 'n platform om met verskeie verteenwoordigers van die Verenigde Nasies, die Internasionale Arbeidsorganisasie en Europese Parlement-lede te praat en om steun vir die saak te werf.
'n Positiewe aanbeveling wat vanaf die VN na aanleiding van so 'n klag kan voortspruit, kan 'n baie nuttige instrument bied vir ons stryd teen rassekwotas hier in Suid-Afrika.
6 jare terug
+Ek stem saam want hoe lank nog moet die kinders en jongmense met n wit vel gestraf word van iets uit die verre verlede wat hulle absoluut niks mee te doen het nie . Dis onregverdig teenoor hulle so kom staan saam met hierdie inisiatief en laat die wereld weet dat ons nog steeds na bykans 22 jaar apartheid het nou net omgekeer die skoen sit net aan die ander voet
Dis hoog tyd. Wat in hierdie land aan die gang is, is duisend keer erger as apartheid. Hoeveel swartmense is in die nag oorval en deur onbekende Blankes vermoor? Hoeveel geld is uit die staatskas gesteel? Hoeveel jong swartmense moes die land verlaat omdat hul nie in hul eie land werk kon kry nie? Hoeveel ekonomiese emigrante is in SA toegelaat om so sito-sito in te kom kamma om hier te werk? Hoeveel verkragtings, huisbrake, belastinggeld, onsinnige straat- en dorpsnaamveranderings, swak hospitaaldienste, lae onderwyspeil, stakings, ens is onder apartheid geduld?